Reën het die laaste tyd wyd geval in Suider-Afrika, ook in streke wat bekend is vir hul droogtes. MADELEINE BARNARD het haar reënreis begin in laasjaar se winter-Kaap en geëindig in die Namibwoestyn.
IN die vroeë winter toe grendeltyd nog ’n skrikwekkende nuutjie was, het Fahiem Stellenboom, bemarkingsbestuurder van die Baxter-teater, tydens sy weeklikse uittogte vir kruideniersware begin foto’s neem van Kaapstad toegevou in haar mantel van winterreën.